CELEX: 22012D0001
Language: et
Date: 2012-02-10 00:00:00
Title: EMP Ühiskomitee otsus nr 1/2012, 10. veebruar 2012 , millega muudetakse EMP lepingu I lisa ( „Veterinaar- ja fütosanitaarküsimused” )

21.6.2012   
            
            
               ET
            
            
               Euroopa Liidu Teataja
            
            
               L 161/1
            
         EMP ÜHISKOMITEE OTSUS
   nr 1/2012,
   10. veebruar 2012,
   millega muudetakse EMP lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 2. detsembri 2011. aasta otsusega nr 124/2011 (1).
            
         
               (2)
            
            
               Lepingusse tuleb inkorporeerida komisjoni 15. novembri 2010. aasta määrus (EL) nr 1033/2010, millega muudetakse määrust (EÜ) nr 1505/2006 seoses liikmesriikide aastaaruannetega lammaste ja kitsede identifitseerimise ja registreerimise raames läbi viidava kontrolli kohta (2).
            
         
               (3)
            
            
               Lepingusse tuleb inkorporeerida komisjoni 25. veebruari 2011. aasta määrus (EL) nr 189/2011, millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) VII ja IX lisa (3).
            
         
               (4)
            
            
               Käesolevat otsust kohaldatakse Islandi suhtes I lisa I peatüki sissejuhatava osa lõikes 2 sätestatud üleminekuperioodil valdkondades, mida ei kohaldatud Islandi suhtes enne käesoleva peatüki läbivaatamist EMP Ühiskomitee 26. oktoobri 2007. aasta otsusega nr 133/2007 (4).
            
         
               (5)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu I lisa I peatükki muudetakse järgmiselt.
   
               1)
            
            
               Osa 1.2 punkti 131 (komisjoni määrus (EÜ) nr 1505/2006) lisatakse järgmine tekst:
               „ , muudetud järgmise õigusaktiga:
               
                           —
                        
                        
                           
                              32010 R 1033: komisjoni määrus (EL) nr 1033/2010, 15. november 2010 (ELT L 298, 16.11.2010, lk 5).”
                        
                     
         
               2)
            
            
               Osa 7.1 punkti 12 (Euroopa Parlamendi ja nõukogu määrus (EÜ) nr 999/2001) lisatakse järgmine taane:
               
                           „—
                        
                        
                           
                              32011 R 0189: komisjoni määrus (EL) nr 189/2011, 25. veebruar 2011 (ELT L 53, 26.2.2011, lk 56).”
                        
                     
         
               3)
            
            
               Osa 7.1 punkti 12 (Euroopa Parlamendi ja nõukogu määrus (EÜ) nr 999/2001) kohanduse H tekst asendatakse järgmisega:
               „IX lisa peatüki D jao B punktis d lisatakse teksti „mille sihtkohaks on komisjoni määruse (EÜ) nr 546/2006 lisas loetletud liikmesriik” järele järgmised sõnad:
               „või Norra,”.”
            
         Artikkel 2
   Määruste (EL) nr 1033/2010 ja (EL) nr 189/2011 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 11. veebruaril 2012, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 10. veebruar 2012
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 76, 15.3.2012, lk 3.
   
      (2)  ELT L 298, 16.11.2010, lk 5.
   
      (3)  ELT L 53, 26.2.2011, lk 56.
   
      (4)  ELT L 100, 10.4.2008, lk 27.
   
      (5)  Põhiseadusest tulenevaid nõudeid ei ole nimetatud.